Roniştişo 9. yê Dewaya Kobanê Sîncan de yeno kerdene. Hemserekê Pêroyî yê HDPyî Mîthat Sancarî roniştişî ra verî eşkerayîyêke daye.
Sancarî vat: ''Nê roniştişî mîsalê bêedaletî û bêhuqûqî yê. Tirkîya de qet yew krîterê huqûqî çin o. Ma kumpasêkî de têrî yê. Tewirê heyetê mehkeme, eşkerayîyê hemkaranê îqtîdarî verê çiman de yê. No zî armancê na dewa eşkera keno. Na dewaya vera HDPyî dewaya qesas û tasfîye ya. Hedef têna HDP nîyo, edalet, têkoşînê demokrasî û hesreta haştîye ya. Rejîmêko winasên ronîyayo ke tede qala edaletî nêna kerdene. Ma do têkoşînê xo rê dewam bikerê. A raşte ma înan muhakeme kenê. Hêzê ma esto, ê do rejîmî çin bikerê.''
